पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार रात को चूरू व रतनगढ़ में तेज हवा के साथ हल्की बारिश हुई। इसके कारण न्यूनतम तापमान में मामूली गिरावट दर्ज की गई, वहीं अधिकतम तापमान तीन दिनों से स्थिर बना हुआ है। मंगलवार रात 11 बजे के बाद मौसम बदला तथा पहले करीब 15-20 मिनट तक तेज हवा चली। इस दौरान मामूली बूंदाबांदी हुई।
बाद में हवा का असर थम गया, मगर बिजली की तेज गर्जना के साथ करीब 15 मिनट तक रुक-रुककर हल्की बारिश हुई। रतनगढ़ में भी मंगलवार रात को तेज हवा के साथ हल्की बारिश हुई। इससे लोगों को गर्मी से कुछ राहत मिली, लेकिन दिन में उमस बढ़ने से परेशानी भी हुई। बुधवार को सुबह कुछ देर के लिए मौसम साफ रहा।
11 बजे के बाद हल्के बादलों की आवाजाही शुरू हुई तथा बाद में शाम तक धूप-छांव का मौसम बना रहा। इस दौरान हवा का दबाव कम रहने से दिनभर उमस बनी रही। बुधवार को अधिकतम तापमान 40.6 डिग्री व न्यूनतम 24.1 डिग्री सेल्सियस रिकॉर्ड किया गया। इससे पूर्व मंगलवार को भी अधिकतम तापमान 40.6 डिग्री व न्यूनतम 24.8 डिग्री रहा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn